
Prot. N. 51/15/1 

BEATISSiME PATER. 

Paulus Nguyen Thai Hop, O.P., Episcopus Vinhensis, summa cum animi 
devotione, quae quidem sensus etiam aperit cleri et christifidelium suae 
pastorali curae commissorum, humiliter et laetanter Sanctitati Tuae in notitiam 
refert: die XXVTI Martii MDCCCXLVI conditum esse Apostolicum de Tonkino 
Meridionali Vicariatum qui, deinde "Vinhensis" appellatus, anno MCMLX ad 
gradum Dioeceseos evectus est 

Occasione sumpta a memorato anniversario die, speciales peragentnr 
sacras fimctiones atque Verbi Dei celebrationes a die XXVII proximi mensis 
Martii, nsqiie ad diem XXVlI Martii MMXVT, ita ut sacrameiitorum 
recipiendorum apta cum praeparatione opportunitas quam largissime 
offeratur, opera fraternae supernaturalis caritatis instimulentur, et hac ratione 
sive in singulis christifidelibus, sive in variis coetibus dioecesanae com- 
mnnitatis, renovatio spiritalis per vitae consecratae Annum inducta mire 
roboretur et prorogetur. 

Huic valde desiderato fini consequendo, apprime iuvabit donum 
Sacrarum Indulgentiarnm quod, exinde, fiducialiter postulatur, testimonium et 
argumentiim paternae benevolentiae Sanctitatis Tuae, et incitamentum ut 
solidetur in tota dioecesi hierarchicum et filiale \inculum erga eamdem 
Sanctitatem Tuam et erga proprium Sacromm Antistem. Et Deus, etc. 

Die XXIII Febraarii MMXV 

Paenitenttaria Apostolica, vi facultatum sibi a Summo Pontifice 
Francisco tributanim, luhilarem largitur Annum cum adnexa plenaria 
Indulgentia. suetis condicionibus (sacramentali confessione, eucharistica 
communione et oratione ad mentem Summi Pontiticis) rite adimpletis. a 
chnstifidelibus vere paenitentibus lucranda, quam etiam animabus fidelium in 
Purgatorio detentis per modum suffragii applicare possint, si cathedralem 
ecclesiam Vinhcnsem, aliasve sacras aedes determinandas, in forma 
peregrinationis inviserint et ibi iubilari celebrationi pie interfuerint. vel saltem 
per congruum temporis spatiiim preces Deo effnderint pro fidclitate 
Vietnamensis populi ad christianam vocationem, pro sacerdotalibus ac 
religiosis impetrandis vocationibus et pro defendendo humanae familiae 
mstituto, concludendum Oratione Dominica, Svmbolo Fidei invocationibusque 
B. Mariae Virg. 



Pii christifideles senectute vel gravi morbo impediti, pariter plenariam 
consequi potem.nt Indulgentiam, concepta detestatione cuiusque peccati, et 
intentione praestandi, ubi primum licuerit, tres consuetas condicionesl si 
iubilaribus celebrationibus vel peregrinationibus se spiritaliter adiunxerint, suis 
precibns et doloribus misericordi Deo oblatis. 

Quo igitur aceessus, ad divinam veniam per Ecclesiae claves 
consequendam, facilior pro pastorali caritate evadat, haec Paenitentiaria enixe 
rogat ut sacerdotes opportunis facultatibus ad confessiones excipiendas 
praediti, in iubilaribus templis prompto et generoso animo, celebrationi 
Paenitentiae sese praebeant ac S. Communionem infirmis saepe ministrent. 

Praesenti per Iubilaeum Vinhense valituro. Contrariis quibuscumque 
minime obstantibus. 



Maurus S. R. E. Card. Pl^cenza 
Paenitentiarius Maior 



Ioannes Maria (Servais 
Ad. a Stiid. 

DECRETUM 



Paenitentiaria Apostqlica, vi facultatum sibi specialissimo modo a 
Sanctissimo in Christo Patre et Domino Nostro, Domino Francisco Divina 
Providentia Papa tributarum, Excellentissimo ac Reverendissimo Patri 
Domino Paulo Nguyen Thai Hop, O.P., Episcopo Vinhensi, benigne concedit 
ut, m Dioecesano iubilaeo, die pro fidelium utilitate eligendo, post litatum 
divinum Sacrificium, impertiat omnibus christifidelibus adstantibus qui, 
animo omnino eiongato ab affectu peccati, iisdem sacris intermerint' 
papalem Benedictionem ciim adnexa plenaria Indulgentia, suetis sub 
condicionibus (sacramentali Confessione, eucharistica Communione et Or- 
atione ad mentem Summi Pontificis) Iucranda. 

Christifideles qui papalem Benedictionem devote accenerint. etsi, 
rationabili circumstantia, sacris ritibus physice non adfuerint, dummodo ritus 
ipsos, dum peraguntur, ope instmmenti televisifici vei radiophonici propa- 
gatos pia mentis intentione secuti ftierint, plenariam Indulgentiam, ad 
noixnam iuns, consequi valebunt. 

Contrariis quibuslibet non obstantibus. 

Datum Romae, ex aedibus Paenitentiariae Apostolicae, die XXIII 
mensis Februarii, anno Domini MMXV. 





